| Dendrocigninos*Dendrocygninae* |
| --- |
| *Dendrocygna autumnalis* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Orde: | Anseriformes |
| Familia: | Anatidae |
| Subfamilia: | **Dendrocygninae**Reichenbach, 1853 |
| Xénero: | ***Dendrocygna***Swainson, 1837 |

 |
| Especies |
| * *Véxase o texto*
 |

Os **dendrocigninos** (*Dendrocygninae*) son unha subfamilia de aves anseriformes da familia dos anátidos.

Porén, algúns autores clasifícanos como unha familia independente, a dos **dendrocígnidos** (*Dendrocygnidae*), mentres que para outros sería unha tribo, **dendrocininos** (*Dendrocygnini*) dentro da subfamilia dos anserinos.

Algunhas clasificacións  inclúen nesta subfamilia o xénero *Thalassornis*, que outros ás veces inclúen na súa propia subfamilia (*Thalassorninae*).

Etimoloxía
----------

O nome da subfamilia está formado sobre a base do nome do xénero, *Dendrocygna*, coa desinencia *-inae*, propia dos nomes das subfamilias zoolóxicas.

En canto ao nome do xénero, fórmase co prefixo do latín científico *dendro-*, tirado do grego δένδρον *déndron*, árbore, e o o latín *cygna*, forma feminina de *cygnus*, cisne, termo derivado do grego κύκνος *kýknos*, co mesmo significado.

É dicir, o nome da subfamilia quere dicir, literalmente, 'os cisnes arborícolas'.

Descrición
----------

A subfamilia abrangue oito especies de aves acuáticas de corpo esvelto, do tamaño dun pato pequeno, coas patas longas e o pescozo moi longo (que recorda en certo modo aos cisnes, as ás anchas e a plumaxe de cores variadas, semellante nos dous sexos (non hai dimorfismo sexual).

Comportamento e distribución
----------------------------

Andan, nadan e mergúllanse ben, e tamén voan, pousando nas ramas das árbores para descansaren. De costumes nocturnos e moi sociábeis, están amplamente difundidos polas rexións tropicais e subtropicais de América, África oriental, Madagascar, Asia meridional e suroriental, Nova Guinea e Australia.

Aliméntanse sobre todo de materias vexetais, que atopan nos bosques pantanosos, lagos con frondosa vexetación acuática, estanques e pozas, e tamén en terreos cultivados e parques, como palmeirais e arrozais.

Teñen, como un dos seus nomes en castelán indica, *patos silbadores*, patos asubiadores (ou en inglés, *whistling ducks*), un canto que recorda un asubío.

Especies
--------

* **Xénero *Dendrocygna*** Swainson, 1837
	+ *Dendrocygna arborea* (Linnaeus, 1758)
	+ *Dendrocygna arcuata* (Horsfield, 1824)
	+ *Dendrocygna autumnalis* (Linnaeus, 1758)
	+ *Dendrocygna bicolor* (Vieillot, 1816)
	+ *Dendrocygna eytoni* (Eyton, 1838)
	+ *Dendrocygna guttata* Schlegel, 1866
	+ *Dendrocygna javanica* (Horsfield, 1821)
	+ *Dendrocygna viduata* (Linnaeus, 1766)
* **Xénero *Thalassornis*** Eyton, 1838
	+ *Thalassornis leuconotus* Eyton, 1838

Galería de imaxes
-----------------

* Dendrocyna arborea*Dendrocyna arborea*
* Dendrocygna autumnalis*Dendrocygna autumnalis*
* Dendrocygna bicolor*Dendrocygna bicolor*
* Dendrocygna eytoni*Dendrocygna eytoni*

Notas
-----

1. 1 2  Alan P. Peterson. Zoonomen. Zoological Nomenclature Resource - Anseriformes.
2. ↑  Sibley Arquivado 11 de novembro de 2013 en Wayback Machine..

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Dendrocigninos*** |

|  |  |
| --- | --- |
|  | Wikispecies posúe unha páxina sobre:  ***Dendrocigninos*** |

### Bibliografía

* Carboneras, Carles en: del Hoyo, Josep; Elliot, Andrew & Sargatal, Jordi (1992): *Family Anatidae (Ducks, Geese and Swans)* en *Handbook of the Birds of the World. Volume 1*. Barcelona: Lynx Edicions. ISBN 84-8733-410-5.

### Outros artigos

* Anseriformes
* Anátidos

### Ligazóns externas

* *Dendrocygninae* en ITIS.

|  |  |
| --- | --- |
| Control de autoridades | 
* Wd: Q660344
* EBID: ID

 |

|  |  |
| --- | --- |
| Identificadores taxonómicos | 
* Fossilworks: 208974
* ITIS: 714775
* NCBI: 2068717

 |